13/02/2014 | Administración LocalMunicipal
Arteixo
Secretaría Xeral
Publicación da modificación das bases reguladoras das becas para o estímulo da excelencia académica para a formación en centros de traballo (FCT) no estranxeiro

A Lei Orgánica 2/2006, do 3 de maio, de Educación, determina que a formación profesional comprende un conxunto de accións formativas que capacitan para o desempeño cualificado das diversas profesións, o acceso ao emprego e a participación na vida social, cultural e económica. Esa lexislación define que a formación profesional debe incluir, tamén, as accións orientadas á formación continua nas empresas coa finalidade de adquirir e actualizar permanentemente as competencias profesionais. Establece, asimesmo, que a formación profesional ten por finalidade preparar ao alumnado para a actividade nun campo profesional. A formación profesional no sistema educativo comprende os módulos profesionais asociados ás cualificacións profesionais asociadas ós contidos teórico-prácticos adecuados aos diversos campos formativos. A devandita lei orgánica recolle que o currículo das ensinanzas de formación profesional incluirá unha fase de formación práctica en centros de traballo A Lei Orgánica 4/2011, de 11 de marzo, complementaria da Lei de Economía Sostible, pola que se modifican as Leis Orgánicas 5/2202, de 19 de xuño de Cualificacións e da Formación Profesional 2/2006 e a Lei Orgánica de 3 de maio de Educación (entre outras), no seu artigo 1 e disposicións adicionais, indica que as administracións educativas e laborais programarán, coa colaboración das corporacións locais e dos axentes sociais e económicos, a oferta das ensinanzas de formación profesional. O Concello de Arteixo integra nos seus obxectivos a necesidade de apoiar a formación integral dos estudantes coa finalidade de ofrecer oportunidades para complementar as actividades formativas no centro con experiencias no ámbito laboral real a través da formación en centros de traballo donde o alumnado vive unha situación real nun entorno productivo. A FCT é un bloque da formación profesional que ten carácter obrigatorio e desenvólvese aplicando as competencias profesionais adquiridas nos centros. Con esta liña de axudas intenta favorecerse o acceso a esas prácticas nun país estranxeiro como medio de ampliación de coñecementos tanto dos sistemas productivos de lugar de destino como do idioma. Tendo en conta a realidade actual de converxencia europea e a necesidade de aprendizaxe de linguas estranxeiras que posibiliten que os nosos estudantes accedan a novos mercados laborais noutros países, promoverase que a formación en centros de traballo se poida levar a cabo fóra do territorio nacional. De xeito prioritario o obxectivo subiacente nesta liña de axudas e o estímulo á excelencia académica. Na actual situación do mercado de traballo, a boa formación, os logros académicos e o esforzo persoal poden ser a canle de acceso a novas oportunidades polo que deben articularse medidas que supoñan unha gratificación para as persoas xóvenes que acrediten os óptimos resultados no ámbito académico. Os obxectivos desta liña da axudas son os seguintes: • Estimular o esforzo académico como forma complementaria de logro persoal. • Favorecer a adquisición de competencias profesionais. • Fomentar a adquisición de madureza profesional motivadora para a aprendizaxe ao longo da vida. • Potenciar a adaptación das persoas xóvenes aos cambios das necesidades de cualificación • Facilitar apoios que permitan completar coñecemento dos sistemas sociolaborais das empresas. • Apoiar a inserción laboral • Establecer canles para a aprendizaxe de linguas estranxeiras como medio de ampliación da ocupabilidade das mozas e dos mozos. • Promocionar a mobilidade laboral como forma de ampliar opcións de futuro. É obxecto das presentes bases a definición de condicións e procedementos a seguir para a solicitude e concesión, en réxime de concurrencia competitiva, polo Concello de Arteixo de becas como estímulo da excelencia académica a través da formación en centros de traballo no estranxeiro establecidas As bases establécense no marco da Lei 38/2003, de 17 de novembro, Xeral de Subvencións, do Regulamento da Lei Xeral de Subvencións (aprobado por R. D. 887/2006, de 21 de xullo) e Ordenanza Xeral reguladora da concesión de subvencións municipais. Alumnos empadroados en Arteixo que estén matriculados en centro público de Formación Profesional nos niveis para os que se define a obrigatoriedade das prácticas (2º dos ciclos de dous cursos lectivos; curso único dos ciclos de un curso). Si o prazo ordinario que se establece para tramitar as solicitudes coincide cos períodos establecidos para execución das prácticas, poderán optar ás becas os alumnos que xa as estén executando. As axudas inclúense na partida 320.489.00 cun límite presupostario máximo de de 8.700 € por exercicio orzamentario anual. Ademais do límite de gasto fixado, convocaranse e concederanse dúas becas en cada convocatoria específica que se realice mediante a apertura de prazo para formalizar solicitudes por parte dos interesados. • Estar empadroados no Concello de Arteixo • Estar matriculados en centro público de Formación Profesional en oferta presencial e completa • Non ter sido beneficiario de becas ou axudas convocadas para a mesma finalidde procedentes de calquera Administración ou ente público ou privado, nacional ou internacional durante o mesmo curso ou cursos anteriores. • Ter aprobado o curso anterior cunha nota final media de 7 no caso de que a súa especialidade teña máis dun curso lectivo. No caso de que a acción formativa teña duración dun único curso, achegará a nota media dese curso. En caso contrario, deberase achegar certificación do centro donde se indique o nivel acadado ata ese momento. En ambos casos deberase acreditar o nivel equivalente á nota media indicada. • Acreditar nivel de idioma de inglés. Para elo, será imprescindible superar a proba escrita e oral do idioma cunha nota mínima equivalente a A2. A nota estará certificada polo centro donde curse estudios a persoa solicitante. • Ter superados, no momento da solicitude, os módulos profesionais que se cursan no centro docente do ciclo formativo no que esté escolarizado. • Non estar incurso en ningunha das causas de incompatibilidade ou prohibición para ser beneficiario recollidas no artigo 13 da Lei Xeral de Subvencións. • Estar en situación de desemprego e sen actividade laboral remunerada. A efectos de valoración de solicitudes, aplicaranse os seguintes criterios: 1. Puntuación según nota media do curso anterior ou do actual no caso de que esté dispoñible aplicándose o seguinte baremo: 2. Puntuación según nota acreditada do idioma no país de destino: Si aplicados os criterios anteriores se producise un empate, realizarase a selección final atendendo á situación económica da familia coa aplicación do seguinte baremo tendo en conta os datos da última declaración da renda entregada ou outra documentación acreditativa dos ingresos da unidade familiar: Aumentaranse 3.672,00 € por cada novo membro a partir do oitavo para o cómputo total de ingresos e engadirase 1 punto por cada novo membro ao máximo definido na táboa anterior. Entenderase por unidade familiar a formada polos cónxuxes non separados legalmente e: • Os/as fillos/as menores, con excepción dos que, con consentimento dos/as pais/nais, vivan independentes destes/as. • Os/as fillos/as maiores de idade incapacitados xudicialmente suxeitos á patria potestade prorrogada ou rehabilitada. • Os/as fillos/as maiores de dezaoito anos discapacitados cun grao de discapacidade superior ao 33 por cento Nos casos de separación legal ou cando non existise vínculo matrimonial, a unidade familiar estará formada polo pai ou nai e tódolos fillos e fillas que convivan con un ou outro e reúnan os requisitos descritos no parágrafo anterior e, si é o caso, pola persoa que sexa parella de feito de calquera dos proxenitores que teña as fillas e fillos a cargo. Para a condición de familia monoparental enténdese a formada pola nai solteira ou pai solteiro que non manteñan relación de convivencia ou situacións de separación, divorcio ou viuvez (acreditada mediante fotocopia compulsada do libro de familia e certificado de convivencia). As persoas que desexen optar ás axudas deberán entregar solicitude no prazo establecido ao efecto según convocatoria anual que se realice ao efecto, acompañada da seguinte documentación: • Modelo de solicitude. • Certificación académica de matrícula do curso para o que se solicita a beca. • Carta de exposición de motivos para a realización das prácticas. • Fotocopia do DNI ou outro documentación acreditativa da identidade. • Autorización á entidade local para recabar datos de carácter tributario ou económicos na AEAT (ver anexos) • Fotocopia do libro de familia. • Documentación acreditativa do cumprimento dos requisitos e/ou doutras situacións puntuables segundo as presentes bases. • Designación de conta bancaria (ver anexos) do solicitante. En ningún caso se procederá ao ingreso da axuda a unha persoa titular diferente a aquela que sexa a beneficiaria. A presentación da solicitude implica a aceptación das presentes bases. A axuda poderá incluir os seguintes conceptos: • Transporte internacional de ida e volta desde o aeroporto de orixe ata o de destino en clase turista. • Aloxamento no país de destino na modalidade que a entidade municipal indique. • Axuda para a manutención nas condicións que a entidade local indique. • Seguro de asistencia en viaxes, accidente e responsabilidade civil con cobertura en itinere. • Formación teórica e práctica que se inclúa no plan individualizado. • Titor no país de destino. As axudas concederanse polas contías totais que fixe o Concello de Arteixo para cada concepto non superando, en ningún caso, o total do gasto xustificado. A persoa beneficiaria deberá ser a que asuma os custos iniciais que se definan como depósito a conta no caso de que o centro educativo colaborador indique esta obrigatoriedade. Como norma xeral, o ingreso da contía da beca realizarase en dous prazos, sendo o primeiro o correspondente ao 80 % do total da beca concedida, ingresándose o restante 20 % unha vez formalizada a xustificación. En todo caso, a persoa beneficiaria poderá solicitar o pago de ata o 100 % da contía concedida sempre e cando acredite que a súa situación familiar e/ou persoal non lle permite asumir os custos. Unha vez aportada a documentación necesaria que o demostre, a Xunta de Goberno Local poderá adoptar acordo ao respecto. O procedemento que se aplicará para a valoración de solicitudes e a concesión das becas será o establecido na Ordenanza Xeral da concesión de subvencións municipais e que é, como norma xeral, o seguinte: • Publicación das bases no BOP • Aprobación da convocatoria pola Xunta de Goberno concretándose na mesma o prazo para formalizar a solicitude polas persoas interesadas. • Finalizado o prazo, procederase pola entidade municipal á comprobación da documentación, debendo formalizar requerimento de subsanación si é o caso. • Completados os expedientes, a comisión de valoración designada ao efecto procederá ás valoracións e elevará proposta de concesión á Xunta de Goberno para a súa aprobación. • Procederase á publicación das concesións nos taboleiros de anuncios do Concello de Arteixo e do Centro de Ensino colaborador. Unha vez rematadas as prácticas FCT, e dentro do prazo dun mes desde a data oficial de remate das prácticas, as persoas beneficiarias das becas deberán achegar documentación acreditativa do cumprimento das condicións e a xustificativa do gasto financiado mediante a seguinte aportación documental: • Orixinais ou fotocopias compulsadas dos xustificantes de gasto para cada concepto financiado acompañado dunha relación clasificada indicando acreedor, nº de documento, importe, data de expedición dos documentos e xustificante do ingreso bancario ou documento que acredite os pagos. • Detalle doutros ingresos ou axudas obtidas para a mesma finalidade ou declaración de non telas obtido. • Memoria de actuacións emitida pola persoa becada complementada con informe do centro colaborador (IES Sabón) no que indique o nivel de cumprimento de obxectivos e a avaliación das prácticas. • Cumprir o obxectivo, executar o proxecto individualizado e realizar as actividades que no mesmo se definen. • Xustificar ante o órgano competente o cumprimento da finalidade que determinou a concesión da beca. • Someterse ás actuación de comprobación que se efectúen polos órganos de control. • Comunicar a obtención doutras axudas, ingresos ou recursos que se poidan obter para a mesma finalidade ou para calquera dos conceptos incluídos na beca. • Acreditar que non se atopa incurso en ningunha das causas de incompatibilidade ou prohibición para ser beneficiario recollidas no artigo 13 da Lei Xeral de Subvencións. • Conservar os documentos xustificativos da aplicación dos fondos concedidos. • Proceder ao reintegro nos supostos de incumprimento ou no caso de remanentes non aplicados. • A duración do módulo FCT no estranxeiro realizarase ao final de cada ciclo formativo nun só período e de xeito ininterrompido, agás nos seguintes casos excepcionais: – Contar coa autorización expresa da Dirección Xeral de Fomación Profesional e Ensinanzas Especiais ou do Servizo de Inspección Educativa. – Interrupción da FCT por causa de forza maior (accidente, doenza, embarazo ou similar). Neste caso, deberase comunicar e dispoñer desa modificación sempre e cando non sexa por un período superior a un mes. – Interrupción da FCT por un período non superior a un mes: a persoa becada deberá solicitar a renuncia ao módulo FCT e volver a facelo de novo. No caso de que se incumpra algunha das condicións que diron lugar á concesión da beca a criterio do centro responsable do seguemento das FCT e/ou da administración local, a persoa becada estará obrigada a: – Devolver toda a contía que non se teña utilizado de conformidade coas disposicións contractuais – Reembolsar total ou parcialmente a axuda no caso de que se incumpran as obrigas respecto ao aprendizaxe en prácticas no país estranxeiro. En todo caso, serán o centro de ensino e o Concello de Arteixo os que emitan informe acreditando o incumprimento e concretando contías a reembolsar en cada caso. Si se producise esta circunstancia, a persoa beneficiaria da beca deberá formalizar o ingreso ao Concello de Arteixo. Suporá o reintegro do importe equivalente da axuda e a esixencia de xuro de demora correspondente desde o momento do pagamento da beca ata a data en que se acorde proceder ao reintegro nos seguintes casos: • Renuncia ao pagamento da contía correspondente por parte da persoa beneficiaria si así se establece na concesión. • Non presentarse no punto de saída sinalado para o inicio da actividade. • Non posuír a documentación necesaria para a realización da actividade que dira lugar á concesión. • Abandono do programa sen causa grave debidamente xustificada. • A obtención de axudas falseando as condicións requeridas ou ocultando aquelas que a impedirían. • Renuncia á execución das prácticas con posterioridade ao ingreso das contías parciais ou totais da axuda. • Comportamentos non apropiados, disruptivos ou asociais. • Incumprimento das leis ou das normas establecidas. • Incumprir a obriga de xustificación. • Cando o importe da axuda concedida supere o gasto xustificado, deberá procederse ao reintegro da contía non utilizada. O centro donde cursen os estudios as persoas solicitantes será o responsable de elaborar o plan individualizado que consiste no conxunto de actividades formativo-productivas que a persoa becada terá que realizar nos centros de traballo durante as horas e o período establecidos para tal fin. Este plan deberá obrar no expediente persoal e servirá como base para comprobación do cumprimento das condicións definidas para a concesión da axuda. En aplicación do indicado no punto anterior, o centro asumirá todas as xestións necesarias para a execución das prácticas a través do contacto coas empresas receptoras das persoas becadas, aloxamentos, traslados necesarios, formación complementaria e calquera outra tramitación necesaria. O Concello de Arteixo actuará únicamente como entidade concesionaria da axuda aplicando o contido das presentes bases e demais lexislación concurrente e tendo en conta a proposta de destino e gastos asociados que eleve o centro de ensino. É decir, a entidade municipal actuará únicamente como concesionaria da axuda e fiscalizadora do cumprimento das normas que diron lugar á concesión. O seguemento e avaliación continua e final das prácticas será exercido polo centro de ensino. Poderase establecer convenio regulador das condicións particulares que definan os aspectos individuais aplicables a cada concesión atendendo ás distintas casuísticas que se poidan derivar da especialidade cursada, o país de destino e os criterios propios que deban regular a estancia e execución e asinarase polas partes (Concello, centro de ensino e persoa becada). Para o non establecido nas presentes bases en canto as condicións de execución das prácticas e obrigas do centro estarase ao establecido pola Consellería de Educación e Ordenación Universitaria para a regulación do módulo profesional de formación en centros de traballo da formación profesional para alumnado matriculado en centros educativos da CC. AA. de Galicia. A efectos de concesión de becas, seguemento do proxecto e avaliación do programa, constituirase unha comisión integrada polos seguintes membros: • Concelleiro/a da área xestora das axudas ou concelleiro/a na que delegue. • Técnico adscrito á área xestora das axudas. • Dirección do centro de FP do término municipal ou persoa na que delegue. • Secretaria Xeral ou persoa na que delegue O. ALCALDE-PRESIDENTE Por delegación, Decreto 989/2011 Asdo.: CELINA VARELA SUÁREZ